شەفەق
نیوز/ وەزیر پەروەردەی حکومەت هەرێم کوردستان ئاڵان محەمەد سەعید، ئمڕوو دووشەممە،
راگەیان زیاتر لە 30 ملیار دینار تەرخانکردنە ئەرا بینای دامەزراگەیل پەروەردەیی لە
هەولێر و شارەیل هەرێم، دووپاتکرد ساڵ ئایندە راستەوخۆ دەسکریەێد وە پرۆژەگە.
ئاڵان
لە وەخت دانان سەنگ بناغەی مەکتەویگ بنەرەتی لە هەولێر ک ئاژانس شەفەق نیوز ئامادەبوی
وت، کابینەی نۆیەم حکومەت هەرێم رووشنایی خەێدە بان کەرت تەندروسی و پەروەردە لەوەر
گرنگیان ئەرا کۆمەڵگای کوردستان.
دیاریکرد،
لە کەرت پەروەردە زیاتر لە 90 پرۆژە هەس ئەرا بیناکردن مەکتەو لە هەرێم وە گشتی و لە
هەولێر وە تایوەتی، وتیش ئەنجومەن وەزیران هەرێم زیاتر لە 30 ملیار دینار عراقی دابینکردیە
ئەرا بیناکردن باخچەی مناڵەیل و مەکتەو و پەیمانگا و زانکۆ و راستەوخۆ لە ساڵ ئایندە
دەسوەپی کریەێد.
